ddrg/super_eurlex huggingface dataset:
21.

poukazuje na riziko, že činnosť EÚ v tomto regióne a prístup členských štátov prostredníctvom dvojstranných vzťahov môžu byť podkopané nekoordinovaným a jednostranným prístupom, a že EÚ by tak mohla stratiť schopnosť dosiahnuť politický vplyv; v tejto súvislosti víta návrh predsedu Komisie, aby sa v rozhodovacom procese v oblasti spoločnej zahraničnej a bezpečnostnej politiky prekročil rámec jednomyseľnosti v Rade, pretože EÚ by to mohlo pomôcť v zahraničných vzťahoch vystupovať jednotne, spojiť sa v jednej jasnej stratégii a dosiahnuť väčší vplyv; zastáva názor, že by sa mala vyvinúť snaha o intenzívnejšie zapojenie členských štátov do ESP, než sa stanovuje v revízii ESP z roku 2015, hoci bola pozitívna; zdôrazňuje význam a hĺbku vzťahov niektorých členských štátov a ich obyvateľov s mnohými krajinami južného Stredozemia; vyzýva v tejto súvislosti členské štáty EÚ, aby zlepšili koordináciu svojej činnosti v regióne a preskúmali spôsoby, ako by mohli účinnejšie konať;
AC.

keďže návrhom vykonávacieho rozhodnutia Komisie by sa odmenilo zaostávanie v plnení povinností a mal by negatívny vplyv na spoločnosti, ktoré investovali do alternatív (29);
5.

zdôrazňuje, že Únia by mala obnoviť svoj záväzok stať sa spolu s členskými štátmi a ich miestnymi a regionálnymi orgánmi celosvetovým priekopníkom v realizácii Agendy 2030 a cieľov trvalo udržateľného rozvoja, a to v súlade so zásadou subsidiarity a v úzkej spolupráci so svojimi medzinárodnými partnermi; pripomína, že politická angažovanosť EÚ by sa mala odraziť vo viacročnom finančnom rámci (ďalej len „VFR“) na roky 2021 – 2027; zdôrazňuje, že Agenda 2030 musí ešte viac prispievať ku koordinovanému prístupu medzi vnútornou a vonkajšou činnosťou EÚ a jej ostatnými politikami a koherentnosťou všetkých finančných nástrojoch Únie, a to v záujme globálnej odozvy a prísľubu udržateľného rastu a rozvoja;
O.

keďže v Iráne a Pakistane sa nachádza 2,5 milióna registrovaných utečencov a 2 až 3 milióny Afgancov bez dokladov; keďže v dôsledku konfliktu sú v Afganistane viac než 2 milióny vnútorne vysídlených osôb, pričom viac ako 300 000 z nich bolo vysídlených v roku 2018; keďže mnohé z týchto osôb trpia potravinovou neistotou, neprimeraným bývaním, nedostatočným prístupom k hygiene a zdravotníckym zariadeniam a nedostatočnou ochranou, a keďže mnohé z nich sú deti, ktoré sú klasifikované ako osobitne zraniteľné voči riziku detskej práce, sexuálneho zneužívania alebo potenciálneho náboru do zločineckých skupín; keďže od začiatku roka 2018 sa do Afganistanu z Iránu vrátilo alebo bolo deportovaných viac než 450 000 Afgancov; keďže vláda Pakistanu oznámila, že 1,7 milióna afganských utečencov registrovaných v tejto krajine do Afganistanu bude musieť byť nútene vrátených;
B.

keďže zraniteľné miesta v sieťach 5G by mohli byť zneužité na ohrozenie IT systémov, čo by mohlo spôsobiť veľmi vážne škody hospodárstvam na európskej a vnútroštátnej úrovni; keďže na minimalizáciu rizík je potrebný prístup založený na analýze rizika v celom hodnotovom reťazci;
24.

vyzýva Komisiu a členské štáty, aby zintenzívnili úsilie zamerané na ďalšie začleňovanie ľudí so zdravotným postihnutím do trhu práce, a to odstránením legislatívnych prekážok vytvárania stimulov pre ich zamestnávanie a zabezpečením prístupnosti pracovísk prostredníctvom intenzívnejšieho využívania nových podporných technológií s cieľom umožniť napríklad komunikáciu a mobilitu ľudí so zdravotným postihnutím; okrem toho vyzýva Komisiu a členské štáty, aby zvýšili úsilie o zabezpečenie ďalšieho začlenenia do trhu práce tých, ktorí sú od neho najviac vzdialení, ako sú osamelí rodičia, neformálni opatrovatelia, ľudia s dlhodobým ochorením, zdravotným postihnutím, zdravotnými problémami alebo zložitými chronickými ochoreniami, migranti a utečenci a ľudia z etnických a náboženských menšín; vyzýva členské štáty, aby posilnili úsilie o zvýšenie kvalifikácie pracovníkov a podporovali dôstojné pracovné miesta vedúce ku kvalitnému zamestnaniu;
4.

pripomína svoje predchádzajúce stanoviská na podporu začlenenia EMS do právneho rámca EÚ, vďaka čomu by sa stal plnohodnotným orgánom EÚ; trvá na tom, že takéto začlenenie do právneho rámca EÚ by tiež malo zohľadniť úlohu národných parlamentov a malo by sa aj naďalej chápať ako súčasť projektu dokončenia HMÚ; domnieva sa, že toto začlenenie by umožnilo riadenie v súlade s metódou Spoločenstva, zabezpečilo úplnú konzistentnosť fiškálnych pravidiel a záväzkov, uľahčilo koordináciu hospodárskej a fiškálnej politiky a posilnilo demokratickú legitímnosť a zodpovednosť prostredníctvom Európskeho parlamentu;
16.

víta nedávne rozhodnutie Komisie začať proces zrušenia preferencií EBA poskytnutých Kambodži a vyslať naliehavú misiu EÚ na vysokej úrovni do Mjanmarska, a to v súvislosti so situáciou v oblasti ľudských práv v oboch krajinách; očakáva, že Komisia bude Európsky parlament naďalej dôsledne informovať a zapojí ho do ďalších krokov, a to aj v prípade pozastavenia preferencií;
41.

poukazuje na to, že dosiahnutie hospodárstva s nulovou bilanciou emisií skleníkových plynov si v porovnaní so súčasným základným scenárom bude vyžadovať značné dodatočné investície do energetického systému EÚ a súvisiacej infraštruktúry, a to v rozsahu od 175 do 290 miliárd EUR ročne;
4.

víta oznámenie PK/VP z novembra 2018 o zriadení plnohodnotnej delegácie EÚ v Ašchabade; zdôrazňuje, že nová delegácia by mala vypracovať vzájomne prospešnú stratégiu spolupráce prispôsobenú rozvojovým podmienkam a požiadavkám Turkménska, mala by monitorovať situáciu v krajine vrátane porušovania ľudských práv a jednotlivých prípadov vzbudzujúcich obavy, mala by nadviazať dialóg s rôznymi aktérmi v politickej, sociálnej a hospodárskej oblasti v krajine, mala by umožniť diplomaciu na mieste a mala by zlepšiť riadenie projektov financovaných z vonkajších finančných nástrojov EÚ a dohľad nad nimi;
23.

zdôrazňuje, že modernizáciou colnej únie by sa ešte viac posilnili už aj tak silné väzby medzi Tureckom a Európskou úniou, a Turecko by tak bolo hospodársky aj naďalej pripútané k EÚ; domnieva sa preto, že by sa mali ponechať otvorené možnosti modernizácie a vylepšenia colnej únie z roku 1995 medzi EÚ a Tureckom, aby sa do nej zahrnuli dôležité oblasti, ako sú poľnohospodárstvo, služby a verejné obstarávanie, na ktoré sa v súčasnosti nevzťahuje; pripomína, že Turecko je piatym najväčším obchodným partnerom EÚ, pričom EÚ je hlavným obchodným partnerom Turecka, že dve tretiny priamych zahraničných investícií (PZI) v Turecku pochádzajú z členských štátov EÚ a že Turecko je pre EÚ dôležitým rastovým trhom; domnieva sa, že modernizácia by poskytla cennú príležitosť na demokratickú podmienenosť, pozitívny pákový efekt a možnosť plánu, v ktorom by modernizácia colnej únie išla ruka v ruke s konkrétnymi zlepšeniami Turecka v súvislosti s demokratickými reformami v oblasti demokracie, ľudských práv a základných slobôd, ako aj právneho štátu a smerom k skutočnému, otvorenému priestoru pre občiansku spoločnosť a pluralizmus; domnieva sa navyše, že modernizácia colnej únie by poskytla významnú príležitosť na politický dialóg o sociálne a environmentálne udržateľnom hospodárskom rozvoji a zmene klímy, ako aj o pracovných právach v Turecku; vyzýva Komisiu, aby začala pracovať na prípravách modernizácie colnej únie, hneď ako turecká vláda preukáže, že je pripravená uskutočniť dôkladné reformy; vyzýva Komisiu, aby do aktualizovanej colnej únie začlenila doložku o ľudských právach a základných slobodách, čím sa ľudské práva a základné slobody stanú hlavnou podmienkou; pripomína, že súčasná colná únia nedosiahne svoj plný potenciál, kým Turecko nebude v plnej miere vykonávať dodatkový protokol vo vzťahu k všetkým členským štátom;
18.

zdôrazňuje skutočnosť, že všetky zásahy EÚ do oblastí zasiahnutých násilím a konfliktom musia zohľadňovať kontext konfliktu a rodové hľadisko; žiada, aby sa prijali okamžité opatrenia na začlenenie týchto aspektov do všetkých príslušných politík, stratégií, opatrení a operácií, s väčším dôrazom na to, aby nedochádzalo k poškodzovaniu, pričom sa maximalizuje prínos EÚ k dosiahnutiu cieľov v oblasti dlhodobého predchádzania konfliktom a budovania mieru;
5.

je presvedčený, že navrhovaná zmena zákona o národnom zmierení predstavuje významnú hrozbu pre právny štát v Guatemale a výrazne by narušila významný pokrok dosiahnutý prostredníctvom práce vnútroštátnych súdov v ich boji proti beztrestnosti; súhlasí s názorom vysokého komisára OSN, že amnestia pre porušovateľov ľudských práv, páchateľov zločinov proti ľudskosti a vojnových zločincov v zmysle zákona by spustila ďalšie násilie v krajine; konštatuje, že takéto opatrenia by mohli znamenať odvetné opatrenia prepustených väzňov, čo by mohlo viesť k spoločenskej destabilizácii; nalieha preto na guatemalský kongres, aby tento zákon neschválil;
8.

vyjadruje poľutovanie nad neochotou oboch strán konfliktu zapojiť sa do mierových rozhovorov; naliehavo vyzýva Africkú úniu a Hospodárske spoločenstvo stredoafrických štátov, aby presadzovali organizovanie takýchto rozhovorov, a vyzýva EÚ, aby bola pripravená podporiť tento proces; domnieva sa, že vzhľadom na to, že nedošlo k pokroku, by o kríze v Kamerune mala rokovať Bezpečnostná rada OSN; ďalej vyzýva EÚ, aby využila politický vplyv, ktorý poskytuje rozvojová pomoc a iné dvojstranné programy, na posilnenie ochrany ľudských práv v Kamerune;
12.

zdôrazňuje, že hoci obe strany v spoločnom vyhlásení po 21. samite EÚ-Čína opätovne potvrdili, že všetky ľudské práva sú univerzálne, nedeliteľné, vzájomne závislé a prepojené, EÚ by mala vyzvať Čínu, aby v tomto zmysle aj konala; odsudzuje skutočnosť, že na samite EÚ-Čína, ktorý sa konal 9. apríla 2019, zohrali naliehavé otázky ľudských práv opäť len okrajovú úlohu; domnieva sa, že ak a keď sa na samite EÚ – Čína nebude hovoriť o ľudských právach dostatočne dôrazne, Rada, Európska služba pre vonkajšiu činnosť (ďalej len „ESVČ“) a Komisia by mali úplne odmietnuť zahrnúť túto oblasť do programu a vypracovať samostatné oznámenie na túto tému a zmysluplne v ňom posúdiť situáciu, ako aj dôvody, prečo nebolo možné dohodnúť sa na dôraznejších opatreniach v tejto oblasti;
G.

keďže inherentnou charakteristikou všetkých legislatívnych komôr a základným predpokladom oddelenia moci v demokracii hodnej svojho mena je to, že parlament by mal mať možnosť brať výkonnú moc na zodpovednosť tým, že zriadi vyšetrovacie výbory so skutočnými právomocami predvolávať svedkov a získavať dokumenty;
2.

zdôrazňuje, že na podporu prechodu na intenzívnejšie obehové hospodárstvo by verejné financovanie odpadového hospodárstva, či už na vnútroštátnej úrovni alebo na úrovni EÚ, malo byť v súlade s cieľom urýchliť vykonávanie hierarchie odpadového hospodárstva; preto sa domnieva, že finančné prostriedky by mali smerovať do plánov a projektov zameraných na prevenciu, opätovné využívanie, separovaný zber a recykláciu;
—

so zreteľom na komentár vysokého komisára Rady Európy pre ľudské práva k ľudským právam z 25. júla 2017 s názvom Afrophobia: Europe should confront this legacy of colonialism and the slave trade (Afrofóbia: Európa sa musí vyrovnať so svojím dedičstvom kolonializmu a obchodu s otrokmi),
19.

vyzýva členské štáty a výrobcov automobilov, aby koordinovali povinné dodatočné úpravy hardvéru v prípade nevyhovujúcich naftových vozidiel vrátane úpravy hardvéru s SCR, a to s cieľom znížiť emisie oxidu dusičitého (NO 2 ) a očistiť existujúci vozový park; domnieva sa, že náklady na tieto úpravy by mal niesť zodpovedný výrobca automobilov;
16.

odsudzuje vplyv kubánskeho režimu vo Venezuele, ktorý pôsobením svojich agentov prispieva k destabilizácii demokracie a k zvyšujúcim sa politickým represiám voči demokratickým silám Venezuely; poukazuje na to, že takáto intervencia by mohla mať dôsledky pre vzťahy medzi EÚ a Kubou, a to aj na dohodu o politickom dialógu a spolupráci medzi EÚ a Kubou;
M.

keďže podľa dôveryhodných správ turecké orgány v rôznych provinciách od júla 2019 svojvoľne zadržiavajú desiatky Sýrčanov a násilne ich vracajú do severnej Sýrie, čo je v rozpore s medzinárodným záväzkom Turecka nevrátiť žiadnu osobu na miesto, kde by čelila reálnemu riziku prenasledovania, mučenia alebo iného zlého zaobchádzania alebo kde by bol jej život ohrozený;
24.

poukazuje na to, že z dôvodu zložitosti rizík spojených so zasahovaním do volieb prostredníctvom internetu a s dezinformačnými kampaňami si odhalenie a riadenie týchto rizík vyžaduje medziodvetvovú spoluprácu, do ktorej budú zapojené príslušné orgány a zainteresované strany;
16.

opätovne vyzýva členské štáty EÚ, aby nadviazali na svoje závery z 21. augusta 2013, ktorými oznámili pozastavenie vývozných licencií pre všetko zariadenie, ktoré by sa mohlo použiť na vnútornú represiu v súlade so spoločnou pozíciou 2008/944/CFSP, a odsudzuje pretrvávajúce nedodržiavanie týchto záväzkov zo strany členských štátov EÚ; vyzýva ich preto, aby zastavili vývoz technológií určených na sledovanie a iných bezpečnostných zariadení do Egypta, ktoré môžu uľahčovať útoky na obhajcov ľudských práv a aktivistov občianskej spoločnosti, a to aj v sociálnych médiách, ako aj akýkoľvek iný druh vnútornej represie; vyzýva PK/VP, aby podala správu o súčasnom stave vojenskej a bezpečnostnej spolupráce členských štátov EÚ s Egyptom; vyzýva EÚ, aby v plnej miere začala riadiť svoj vývoz do Egypta, a to pokiaľ ide o tovar, ktorý by sa mohol použiť na represie, mučenie alebo vykonávanie trestu smrti;
2.

obáva sa, že členské štáty nesplnia termín transpozície AMLD5 do 10. januára 2020 a príslušné lehoty do 10. januára 2020 pre registre vlastníckych práv pre podnikateľské subjekty a iné právnické osoby a do 10. marca 2020 pre trusty a podobné právne štruktúry; vyzýva členské štáty, aby čo najskôr prijali opatrenia na urýchlenie procesu transpozície;
—

so zreteľom na svoje uznesenia z 5. apríla 2017o rokovaniach so Spojeným kráľovstvom v nadväznosti na jeho oznámenie o úmysle vystúpiť z Európskej únie (1), z 3. októbra 2017 o stave rokovaní so Spojeným kráľovstvom (2), z 13. decembra 2017 o stave rokovaní so Spojeným kráľovstvom (3) a zo 14. marca 2018 o rámci budúcich vzťahov EÚ a Spojeného kráľovstva (4),
—

so zreteľom na uznesenie 2260 Parlamentného zhromaždenia Rady Európy (PZ RE) z 24. januára 2019 s názvom The worsening situation of opposition politicians in Turkey: what can be done to protect their fundamental rights in a Council of Europe member State? (Zhoršujúca sa situácia opozičných politikov v Turecku: čo možno urobiť na ochranu ich základných práv v členskom štáte Rady Európy?),
12.

vyzýva Komisiu, aby predložila správu o vypracovaní a vplyve patentového práva v oblasti biotechnológie a genetického inžinierstva, ako sa to požaduje podľa článku 16 písm. c) smernice 98/44/ES a ako to požadoval Európsky parlament vo svojom uznesení zo 17. decembra 2015 o patentoch a právach šľachtiteľov rastlín, a aby pokračovala v analyzovaní otázok súvisiacich s rozsahom ochrany patentov;
14.

poukazuje na to, že v krajiny východnej a strednej Európy sa vďaka svojmu pristúpeniu k EÚ a NATO nielenže vrátili do európskej rodiny slobodných demokratických krajín, ale takisto preukázali úspech v reformách a sociálno-ekonomickom rozvoji s pomocou EÚ; zdôrazňuje však, že táto možnosť by mala zostať otvorená aj pre ostatné európske krajiny, ako sa stanovuje v článku 49 Zmluvy o EÚ;
6.

uznáva, že obyvatelia Hongkongu vyšli v posledných týždňoch do ulíc v mimoriadnych počtoch, pričom podľa odhadov to 9. júna 2019 bolo viac než milión ľudí a takmer dva milióny v nasledujúcom týždni, a to počas v prevažnej miere pokojných masových demonštrácií vyvolaných vážnymi obavami z navrhovaných zákonov o vydávaní;
I.

keďže pozbavenie detí ich slobody na základe migračného statusu ich rodičov nie je nikdy v záujme dieťaťa, presahuje rámec požiadavky nevyhnutnosti, je hrubo neprimeraným opatrením a môže predstavovať kruté, neľudské alebo ponižujúce zaobchádzanie s migrujúcimi deťmi; keďže každé pozbavenie slobody postihujúce dospelých migrantov a žiadateľov o azyl by malo byť len krajným opatrením a v prípade, že k nemu dôjde, by malo trvať čo najkratšie, pričom by malo zahŕňať záruky riadneho procesu a podmienky, ktoré v plnej miere spĺňajú všetky príslušné medzinárodné normy v oblasti ľudských práv;
D.

keďže ruské orgány a politické vedenie pokračujú vo svojej represívnom a autoritárskom režime voči vlastným občanom, občianskej spoločnosti, politickej opozícii a mediálnym pracovníkom; keďže sklz Ruska do autoritatívneho režimu má negatívny vplyv na vzťahy medzi EÚ a Ruskom a na stabilitu v Európe a vo svete; keďže toto prenasledovanie má tiež formu vylúčenia opozičných kandidátov z volieb, ako je to v súčasnosti v prípade kandidátov vo voľbách do moskovského mestského zastupiteľstva, ako sú Ilja Jašin, Ljubov Sobol a Ivan Ždanov;
11.

opätovne potvrdzuje, že mierové, demokratické a inkluzívne riešenie je jediným udržateľným východiskom zo súčasnej patovej politickej situácie a vážnej sociálnej a humanitárnej krízy, ktorú vyvolala; poukazuje na to, že prebiehajúci dialóg musí vziať do úvahy plán prijatý v Národnom zhromaždení Venezuely; podporuje prebiehajúci proces, ktorý sprostredkúva Nórsko, a víta dohodu oboch strán zapojiť sa do dialógu o mieri; zdôrazňuje, že na to, aby bol sprostredkovací proces úspešný, by sa mali prijať minimálne opatrenia na budovanie dôvery; trvá na tom, že výlučným cieľom dialógu musí byť vytvorenie podmienok vedúcich k slobodným, transparentným a dôveryhodným prezidentským voľbám na základe pevne stanoveného harmonogramu a zabezpečenie spravodlivých podmienok pre všetkých aktérov, transparentnosti a prítomnosti dôveryhodných medzinárodných pozorovateľov;
I.

keďže dialóg o ľudských právach medzi EÚ a Kubou pod vedením osobitného zástupcu EÚ pre ľudské práva sa začal v roku 2015, pričom piate kolo dialógu sa konalo 9. októbra 2018; keďže 3. októbra 2019 EÚ a Kuba usporiadali druhý formálny dialóg o ľudských právach; keďže tento dialóg nepriniesol žiadne hmatateľné výsledky, a to napriek tomu, že Kuba bola opätovne zvolená do Rady OSN pre ľudské práva na obdobie rokov 2017 – 2019; keďže každý politický dialóg musí zahŕňať priamy a intenzívny dialóg s občianskou spoločnosťou a všetkými opozičnými politickými aktérmi, a to bez akýchkoľvek obmedzení;
—

so zreteľom na článok 37 DPD Výboru pre práva dieťaťa, všeobecnú pripomienku č. 6 z 1. septembra 2005 a správu Výboru OSN pre práva dieťaťa s názvom Report of the 2012 Day of General Discussion on the Rights of All Children in the Context of International Migration (správa o dni všeobecných diskusií 2012 o právach všetkých detí v kontexte medzinárodnej migrácie) z 28. septembra 2012,
G.

keďže ústavná zásada proporcionality znamená, že zákonodarcovia nemajú neobmedzený priestor na voľné uváženie pri stanovovaní pravidiel trestného práva a že trestné právo by sa malo používať len ako krajné opatrenie, a teda v súlade so zásadou ultima ratio; keďže tento návrh zákona by bol v rozpore s touto zásadou;
F.

keďže by sa mala uplatňovať zásada predbežnej opatrnosti a keďže v nariadení (ES) č. 1107/2009 sa stanovuje, že látky by sa mali do prípravkov na ochranu rastlín pridávať iba vtedy, ak sa preukázalo, že prinášajú zjavný úžitok pre rastlinnú výrobu a že sa pri nich neočakávajú žiadne škodlivé účinky na zdravie ľudí alebo zvierat ani žiadny neprijateľný účinok na životné prostredie;
C.

keďže obdobie platnosti schválenia účinnej látky chlorotolurón už bolo predĺžené o jeden rok vykonávacím nariadením Komisie (EÚ) č. 533/2013 (8), následne o ďalší rok vykonávacím nariadením Komisie (EÚ) 2017/1511 (9), znova o rok vykonávacím nariadením Komisie (EÚ) 2018/1262 (10) a teraz by sa prostredníctvom tohto návrhu vykonávacieho nariadenia Komisie predĺžilo opäť o jeden rok, a to do 31. októbra 2020;
20.

opätovne zdôrazňuje, že, pokiaľ ide o zmenu nariadenia (ES) č. 261/2004 o presadzovaní práv cestujúcich v leteckej doprave a zodpovednosti leteckého dopravcu, je potrebné, aby si povinné mechanizmy zachovali súčasnú úroveň ochrany cestujúcich v prípade platobnej neschopnosti alebo bankrotu, a to aj zriadením záručných fondov alebo poistných zmlúv leteckými spoločnosťami, ktorými sa zaručí pomoc, náhrada, kompenzácia a presmerovanie; zdôrazňuje, že cestujúci, ktorí si rezervovali samostatnú službu, ako je napríklad jeden let, by mali mať nárok na rovnakú ochranu ako cestujúci, ktorí si rezervovali cestovný balík, a to najmä preto, že spotrebitelia si čoraz častejšie rezervujú iba lety; vyzýva preto na harmonizáciu najvyšších noriem v oblasti práv spotrebiteľa v odvetví dopravy, ubytovania a cestovného ruchu;
7.

zdôrazňuje, že neschopnosť EÚ otvoriť prístupové rokovania viedla k tomu, že v Severnom Macedónsku boli vyhlásené predčasné voľby, čo viedlo k strate dôveryhodnosti tých, ktorí urobili kompromisy; domnieva sa, že to prípadným kandidátskym krajinám vysiela negatívny signál, pokiaľ ide o dobré susedské vzťahy; so znepokojením konštatuje, že by to mohlo umožniť ďalším zahraničným aktérom, ktorých činnosť nemusí byť v súlade s hodnotami a so záujmami EÚ, aby užšie spolupracovali so Severným Macedónskom aj s Albánskom;
11.

zdôrazňuje skutočnosť, že spoločné opatrenia v oblasti klímy na úrovni EÚ prinášajú významnú pridanú hodnotu, a preto by mali byť základom modernizácie rozpočtu EÚ a jeho výdavkových programov; zdôrazňuje preto, že zohľadňovanie problematiky klímy a biodiverzity v budúcom VFR musí ísť nad rámec cieľových úrovní výdavkov, ako uvádza vo svojej predbežnej správe, a to aj z hľadiska začleňovania problematiky klímy a sociálneho rozmeru do rozhodovania o všetkých hlavných programoch a počas celého politického cyklu; v tejto súvislosti okrem toho požaduje transparentnejšiu, prísnejšiu a komplexnejšiu metodiku vrátane zreformovaných ukazovateľov výkonnosti na vymedzenie a sledovanie výdavkov súvisiacich s klímou a biodiverzitou, predchádzanie finančnej podpore škodlivých opatrení a monitorovanie dlhodobého vplyvu zohľadňovania problematiky klímy v záujme zmierňovania zmeny klímy a adaptácie na ňu; žiada, aby bol Európsky parlament úzko zapojený do koncipovania takejto metodiky;
15.

domnieva sa, že rozsah pôsobnosti reformy by mal zabrániť ďalšiemu a zbytočnému zaťaženiu MSP a mal by sa zároveň vzťahovať na všetky veľké podniky, ktoré majú možnosť zapojiť sa do postupov BEPS využitím systémov právneho daňového plánovania vo viacerých členských štátoch a v tretích krajinách; konštatuje, že súčasný návrh sekretariátu OECD obmedzuje rozsah tejto reformy na podniky s vysokou úrovňou digitálnej alebo spotrebiteľskej politiky, čo je koncepcia, ktorá ešte nebola jasne vymedzená, a má vplyv len na obmedzený počet nadnárodných podnikov zapojených do agresívneho daňového plánovania;
F.

keďže v rozsudkoch Európskeho súdu pre ľudské práva (Združenie 21. decembra 1989 a i. vs. Rumunsko; Acatrinei a i. vs. Romunsko; Șandru a i. vs. Rumunsko) sa uznáva, že počas revolúcie dochádzalo v obrovskej miere k porušovaniu základných práv, ako je napríklad právo na život, k porušovaniu zákazu mučenia a neľudského alebo ponižujúceho zaobchádzania a práva na rešpektovanie súkromného a rodinného života, a že páchateľmi tohto porušovania boli jednotky komunistického diktátorského režimu, ktoré spustili paľbu na pokojných demonštrantov a mnohých ľudí, ktorí protestovali proti útlaku Ceaușesca, pozbavili osobnej slobody; keďže obete ani ich dediči sa ani po toľkých rokoch nedozvedeli pravdu o tom, čo sa počas týchto tragédií presne stalo;
C.

keďže obdobie platnosti schválenia účinnej látky dimoxystrobín, ktoré sa malo pôvodne skončiť 30. septembra 2016, už bolo predĺžené o 16 mesiacov vykonávacím nariadením Komisie (EÚ) č. 1136/2013 (8), po ktorom nasledovalo predĺženie o jeden rok vykonávacím nariadením Komisie (EÚ) 2018/84 (9), potom o ďalší rok vykonávacím nariadením Komisie (EÚ) 2018/1796 (10) a teraz by sa týmto návrhom vykonávacieho nariadenia Komisie predĺžilo opäť o jeden rok, a to do 31. januára 2021;